ევროპის მაუწყებელთა კავშირი
ევროპის მაუწყებელთა კავშირი EBU (ინგლ. European Broadcasting Union; ფრანგ. Union européenne de radio-télévision) — საზოგადოებრივ მაუწყებელთა მედია ორგანიზაციების ალიანსი, რომელიც 1950 წლის 12 თებერვალს შეიქმნა. ორგანიზაცია შედგება 72 წევრისგან 56 ქვეყნიდან, ასევე 34 ასოცირებული წევრისგან, 20 ქვეყნიდან. კავშირი ფართოდ ცნობილია ევროვიზიის სიმღერის კონკურსის შექმნით. კავშირმა ასევე უმასპინძლა ევროპარლამენტის 2014 წლის არჩევნებისთვის ევროკომისიის პრეზიდენტობის კანდიდატების დებატებს, თუმცა, თავად კავშირი არ არის ევროკავშირის დაწესებულება.